Ob-La-Di, Ob-La-Da

«Ob-La-Di Ob-La-Da» er ein song av The Beatles frå det doble albumet The Beatles frå 1968. Han er skriven av Paul McCartney, men er på vanleg vis tilskriven Lennon/McCartney.

Songen vart ein stor hit for bandet Marmalade i 1968 og singelen deira gjekk til topps i fleire land. I Noreg låg han åtte veker på toppen av VG-lista.

 Komposisjonen 
Songen er ei bevisst hyllest til den gryande reggaerørsla, kanskje knytt til den veksande folkesetnaden frå Jamaica i England, men han kviler òg tungt på honky tonk. Songen vart spelt inn i tre utgåver, den første finst på Anthology 3. Denne gjekk saktare og lente seg tungt på karibiske innfall som bongotrommer. Andre opptak startar med ein noko påsegla Lennon som spelar eit hyperaktivt piano. Likevel var McCartney framleis ikkje nøgd og forlanga ei ny innspeling igjen seinare der dei konsentrerte seg om det vokale og ikkje det instrumentale. Låten vart krydra med latter og muntre tilrop. Likevel kom McCartney tilbake ei veke seinare for endå eit forsøk. Alt i alt dobbelt så mykje tid gjekk til å spele inn denne songen som heile albumet Please Please Me.Beatles hele livet, Bård Ose, 1999.

 Songteksten 
Den enkle teksten fortel historia om eit par kalla Desmond og Molly, og vert utheva med latter, tilrop og andre lyder som akkompagnerer teksten. Den andre gongen historia vert fortalt, vert namna bytta om og kjønnsrollene endra, slik at songen gjev hint om transvestittisme. Forklaringa er enklare; McCartney bytta om namna ved eit tilfelle og Lennon, som likte sære ting som forvirra, føreslo at dei skulle halde det slik. Lennon som seinare ytra at han ikkje likte songen må ha uttala seg i bitterheit, for han har òg innrømt at han har medverka til teksten her og der.

 Kontroversielt 
Den nigerianske songaren Jimmy Scott som spela conga-trommer på songen påstod seinare at frasen «Ob-La-Di, Ob-La-Da» var hans ide og saksøkte McCartney for kompensasjon. Scott hadde eit band på den tida som han kalla for «Obla Di Obla Da Band». Saka vart lagd vekk i retten.

 Singel 
McCartney var strålande nøgd med songen og ville ha han som singel, men då var dei andre Beatles-medlemmane alt leie. Tilbodet gjekk då vidare til gruppa Marmalade som gjekk til topp på listene med han, i Noreg i åtte veker.

Medverkande
 Paul McCartney – vokal, elektrisk bass, akustisk bass, klapping, vokal perkusjon
 John Lennon – piano, korvokal, klapping, talte ord, vokal perkusjon
 George Harrison – akustisk gitar, korvokal, klapping, talte ord, vokal perkusjon
 Ringo Starr – trommer, bongotrommer, maracas, andre perkusjon, klapping, vokal perkusjon
Personell per Ian MacDonald og Mark Lewisohn
 Blåsarar arrangerte av George Martin

Andre versjonar
Marmalade-versjonen 

Det skotske popbandet Marmalade gav ut sin versjon av «Ob-La-Di, Ob-La-Da» i 1968. Versjonen deira gjekk til topps på UK Singles Chart i januar 1969 og dei vart det første skotske bandet som gjekk til topps på lista. Versjonen deira selde kring ein halv million eksemplar i Storbritannia og ein million eksemplar verda over april 1969. Dei spelte på Top of the Pops iført kilt.

Andre artistar
Andre artistar som har spelt songen er mellom andre Jimmy Cliff, James Last, Bing Crosby, No Doubt, Dick Hyman, Herb Alpert, Phish, The Heptones, Youssou N'Dour, Floyd Cramer og Inner Circle.

Salslister
The Beatles-versjonen
Liste (1969)PlasseringAustralia (Kent Music Report)1Den franske singellista3Japansk Oricon-lista7Den japanske Oricon-lista for internasjonale artistar1New Zealand (Listener)1Vest-Tyskland - Media Contro-lista1

Liste (1976)PlasseringCanada RPM Top Singles19US Billboard Adult Contemporary39US Cash Box Top 10047

Marmalade-versjonen
Liste (1968–69)Plassering

 Kjelder 

 Denne artikkelen bygger på «Ob-La-Di, Ob-La-Da» frå , den 8. februar 2009. 
  oppgav desse kjeldene:






 Bakgrunnsstoff 
 Teksten 
 All Music 
 Beatles classic voted worst song frå BBC (10. november, 2004)

Kategori:Songar frå 1968
Kategori:The Beatles-songar
Kategori:Singlar frå 1968
Kategori:Singlar frå 1969
Kategori:Singlar frå 1976
Kategori:Nummer-ein-singlar i Storbritannia
Kategori:Nummer-ein-singlar i Australia
Kategori:Nummer-ein-singlar i Austerrike
Kategori:Nummer-ein-singlar i Tyskland
Kategori:Nummer-ein-singlar i Sveits
Kategori:Songar på toppen av VG-lista
Kategori:Nummer-ein-singlar i New Zealand
Kategori:Nummer-ein-singlar i Irland
Kategori:Songar produserte av George Martin
Kategori:Songar skrivne av Lennon–McCartney
Kategori:Capitol Records-singlar
Kategori:CBS Records-singlar
Kategori:Columbia Records-singlar
Kategori:Apple Records-singlar
Kategori:Marmalade-songar
Kategori:Scotts-songar
Kategori:Herb Alpert-songar
Kategori:Enoch Light-songar
Kategori:Louis Prima-songar
Kategori:Bobby Vinton-songar
Kategori:Ray Conniff-songar
Kategori:No Doubt-songar
Kategori:Inner Circle-songar
Kategori:Phish-songar
Kategori:Floyd Cramer-songar
Kategori:James Last-songar
Kategori:Dick Hyman-songar
Kategori:Howard Carpendale-songar